## SIMULARE EVALUARE NAŢIONALĂ CLASA a VIII-a 2019

*Conform OMEN nr. 3185/18.02.2019 cu privire la organizarea şi desfăşurarea Simulării Evaluării Naţionale pentru elevii clasei a VIII-a, în anul şcolar 2018-2019, prevederilor OMEN nr. 4813/29.08.2018, Anexa nr. 2 la OMECTS nr. 4801/31.08.2010 si Proceduta MEN cu nr. 27497/27.02.2019*

# FIŞĂ DE ATRIBUŢII ASISTENŢI

* Se prezintă în unitate în zilele de desfăşurare a simulării Evaluării Naţionale la ora 8.00;
* Cadrelor didactice nominalizate ca asistenți le este interzisă intrarea în sălile de examen cu telefoane mobile sau cu mijloace electronice de calcul ori comunicare, precum și cu ziare, reviste, cărți. Materialele nepermise în sala de examen vor fi introduse într-un plic împreună cu un bilet/o etichetă pe care se notează numele și prenumele posesorului, care vor fi păstrate până după predarea lucrărilor scrise, într-o sală special stabilită pentru depozitarea obiectelor personale ale profesorilor asistenți, supravegheată de o persoană desemnată de comisia din unitatea de învățământ/centrul de examen;
* Înainte de aducerea subiectelor în săli, asistenţii vor explica elevilor modul de desfăşurare a Evaluării Naţionale şi modul de completare a datelor personale pe foaia tipizată, verifica identitatea elevilor si asigura asezarea in ordine alfabetica pe unitate a elevilor, conform listelor afisate. De asemenea, elevii sunt informaţi că se interzice pătrunderea în sală cu orice fel de lucrări: manuale, dicţionare, notiţe, însemnări etc., care ar putea fi utilizate pentru rezolvarea subiectelor, precum şi cu orice mijloc electronic de calcul sau de comunicare şi li se aduc la cunoştinţă consecinţele nerespectării acestor prevederi;
* În timpul desfăşurării Simulării Evaluării Naţionale, asistenţii nu dau elevilor nicio indicaţie referitoare la rezolvarea subiectelor, nu discută între ei şi nu rezolvă subiectele. De asemenea, nu permit nici unei alte persoane să dea candidaţilor indicaţii referitoare la rezolvarea subiectelor, să furnizeze acestora materiale care conţin rezolvarea parţială sau integrală a subiectelor sau să încalce în vreun fel prevederile metodologiei. Unul dintre asistenţi stă în faţa clasei, celălalt în spatele clasei şi nu au alte preocupări în afară de supraveghere;
* În timpul desfăşurării Simulării Evaluării Naţionale, asistenţii răspund de asigurarea ordinii şi a liniştii în sala de clasă, de respectarea de către elevi a tuturor prevederilor metodologiei. Asistenţii au obligaţia să verifice dacă elevii au pătruns în sală cu materiale interzise prin metodologie sau cu alte materiale care le-ar permite sau facilita rezolvarea subiectelor şi să ia masurile ce se impun. De asemenea, asistenţii nu permit elevilor să comunice în niciun fel între ei sau cu exteriorul, să schimbe între ei lucrările sau ciornele şi sesizează preşedintele comisiei asupra oricărei încălcări a metodologiei;
* Eventualele fraude sau tentative de fraudă, alte nereguli în desfăşurarea Simulării Evaluării Naţionale, semnalate asistenţilor de către elevi sau sesizate de membrii comisiei, de asistenţi sau de către delegaţii Comisiei Naţionale ori ai comisiei judeţene/ a municipiului Bucureşti, vor fi comunicate imediat preşedintelui comisiei. Acesta este obligat să verifice şi să ia măsurile ce se impun conform prezentei metodologii. Aceste situaţii sunt consemnate în procese-verbale, care se arhivează împreună cu documentele comisiei. Comisia judeţeană/a municipiului Bucureşti va fi informată, imediat, despre orice situaţie specială;
* După ce îşi încheie lucrările sau la expirarea celor 120 minute acordate pentru elaborarea lucrării , elevii numerotează foile sub îndrumarea asistenţilor, numai cu cifre arabe, în partea de jos a paginii, în colţul din dreapta, indicând pagina curentă şi numărul total de pagini, de exemplu sub forma 3/5, pentru pagina a treia, dacă elevul a scris în total cinci pagini. Se vor numerota toate paginile pe care elevul a scris, inclusiv acelea pe care sunt scrise doar câteva rânduri, partea nescrisă fiind barată de către asistenţi. După încheierea numerotării, elevii predau asistenţilor lucrările şi semnează pentru confirmarea predării lucrării şi a numărului de pagini;
* La primirea lucrărilor, asistenţii barează spaţiile nescrise, verifică numărul de pagini şi îl trec în procesele-verbale de predare-primire pe care le semnează elevii, precum şi în rubrica prevăzută pe prima pagină a lucrării.
* Până la predarea ultimei lucrări, este necesar ca în sală să rămână trei candidaţi;
* În cazul în care un candidat refuză să predea lucrarea scrisă, acest lucru se consemnează într-un proces-verbal, semnat de cei doi asistenţi şi atrage după sine eliminarea candidatului din examen; lucrarea respectivă nu va fi notată, elevii nu vor mai putea participa la probele următoare, vor fi menţionaţi ca „eliminaţi” în lista finală şi nu li se va încheia media la Simularea Evaluarea Naţională.

**PREȘEDINTE**,

ASISTENT:

Am fost instruit și am luat la cunoștință atribuțiile care îmi revin, astazi \_\_\_\_\_\_\_\_\_\_\_\_\_\_\_\_\_\_\_\_

Nume și prenume asistent \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Semnătura \_\_\_\_\_\_\_\_\_\_\_\_\_\_\_\_