## SIMULARE EVALUARE NAŢIONALĂ 2019

*Conform OMEN nr. 3185/18.02.2019 cu privire la organizarea şi desfăşurarea Simulării Evaluării Naţionale pentru elevii clasei a VIII-a, în anul şcolar 2018-2019, prevederilor OMEN nr. 4813/29.08.2018, Anexa nr. 2 la OMECTS nr. 4801/31.08.2010 si Procedura MEN cu nr. 27497/27.02.2019*

## ATRIBUŢIILE COMISIEI DIN UNITATEA DE ÎNVĂȚĂMÂNT

Comisiile din unităţile de învăţământ au următoarele atribuţii:

(1) răspund de organizarea şi desfăşurarea Simulării Evaluării Naţionale în unitatea de învăţământ, în conformitate cu prevederile prezentei metodologii şi a celorlalte prevederi legale. În zilele de desfăşurare a simulărilor se prezintă în unitate între orele 0**7.00-07.30**;

(2) asigură condiţiile tehnice necesare procesului de transfer/ preluare/ multiplicare a variantei de subiecte extrase;

(3) asigură numărul optim de săli în care se susţin probele, astfel încât elevii să fie aşezaţi câte unul în bancă şi le pregătesc pentru simulare;

(4) repartizează candidaţii pe săli, în ordine alfabetica, pe unitatea de învăţământ şi afişează, pe uşa fiecărei săli, lista nominala cu elevii (***a se vedea Procedura MEN cu nr. 27497/27.02.2019 – art. 5 (d) si art. 13)***, precum şi prevederile metodologiei care îi informează pe aceştia că pătrunderea în sală cu materiale ajutătoare, cu mijloace electronice de calcul sau de comunicare, frauda sau tentativa de frauda atrag după sine eliminarea din sală si acordarea notei 1(unu) la lucrarea respectivă;

(5) asigură existenţa, în număr suficient, a copiatoarelor pentru multiplicarea variantei de subiecte;

(6) asigură, sub coordonarea preşedintelui comisiei judeţene/municipiului București, numărul corespunzător al colilor tipizate şi consumabilelor necesare bunei desfăşurări a simularii Evaluării Naţionale;

(7) realizează, sub semnătură, instruirea asistenţilor cu privire la desfăşurarea simulării Evaluării Naţionale;

(8) stabilesc în fiecare dimineaţă, prin tragere la sorţi, repartizarea asistenţilor în săli, ţinând cont că aceeaşi asistenţi nu pot supraveghea, la probe diferite, aceeaşi clasă;

(9) predau asistenţilor, în fiecare dimineaţă, fişa de atribuţii;

(10) întocmesc borderoul de predare/primire în care semnează elevii pentru a confirma numărul de pagini ale lucrării elaborate;

(11) asigură confidenţialitatea subiectelor din momentul primirii şi până în momentul terminării probei;

(12) multiplică varianta de subiecte într-un număr egal cu numărul elevilor si asigură distribuirea variantei de subiecte extrase, în plicuri sigilate, la fiecare clasă, în număr egal cu numărul elevilor din clasa respectivă;

(13) aplică ştampila şcolii peste colţul închis şi lipit al lucrării, fără a semna lucrarea, înainte de ieşirea primului elev din sala în care se susţine proba;

(14) iau masuri pentru ca în spaţiile în care se desfăşoară Simularea Evaluarea Naţională, să nu pătrundă persoane străine, neautorizate de comisia municipiului Bucureşti;

(15) primesc de la asistenţi, cu proces-verbal, lucrările de evaluat;

(16) răspund de asigurarea securităţii şi a integrităţii lucrărilor scrise, pe perioada în care ele se afla în unitatea de învăţământ;

(17) asigură funcționarea optimă a sistemului de monitorizare audio-video, în sălile în care se desfășoară simularea, se transferă/multiplică subiectele, se corectează lucrările scrise;

(18) asigură desfăşurarea activităţii de evaluare a lucrărilor scrise cu profesori evaluatori, de regula din unitatea de invatamant, pregătind lucrarile de evaluat prin amestecare, numerotare si distribuirea in numar egal profesorilor din unitatea de invatamant in care se organizeaza simularea;

(19) afişează notele obţinute la Simularea Evaluarea Naţională, în loc vizibil;

(20) comunică imediat comisiei municipiului Bucureşti orice situaţie specială sau încălcare a prevederilor legale;

(21) asigură păstrarea documentelor Simulării Evaluării Naţionale în arhiva unităţii de învăţământ, timp de doi ani;

(22) **presedintele comisiei** **elaborează şi transmite Comisiei municipiului Bucureşti, până la data de 15 aprilie 2019, rapoarte privind organizarea şi desfăşurarea Simulării Evaluării Naţionale (*simularea probelor și evaluarea lucrărilor scrise*). Raportul include un plan de acţiune care cuprinde măsuri de remediere (dacă este cazul).**

\* Am fost instruit și am luat la cunoștință atribuțiile care îmi revin, astăzi \_\_\_\_\_\_\_\_\_\_\_\_\_\_\_\_\_\_\_

……………………………………………………………………………………………………..

…………………………………………………………………………………………………….

…………………………………………………………………………………………………….

…………………………………………………………………………………………………….

…………………………………………………………………………………………………….

……………………………………………………………………………………………………

\* *semnează toate persoanele care fac parte din comisie și care sunt nominalizate în Decizie*